### Beslutningstema

I denne sag skal Sundhedsudvalget godkende kvalitetsstandarden for madservice 2023 efter høring i Ældrerådet og Handicaprådet.

### Sagsfremstilling

Kommunalbestyrelsen skal mindst en gang årligt revidere kvalitetsstandarder for personlig og praktisk hjælp herunder madservice.

Kvalitetsstandarderne indeholder en generel serviceinformation til borgere om den hjælp, de kan forvente at få fra kommunen. Serviceniveauet fastsættes af Kommunalbestyrelsen ud fra lovgrundlaget.

Tønder Kommune forventer en frisættelse på ældreområdet, hvilket betyder, at der kan arbejdes anderledes med kvalitetsstandarderne. Der er ikke foretaget ændringer i kvalitetsstandarden i forhold til versionen fra 2022.

Pleje og Omsorg er ved at udvikle strategier på området, men tiltagene forventes ikke at få økonomiske betydninger.

Fagchef for Pleje og Omsorg indstiller, 7. november 2022, pkt. 8:

at kvalitetsstandard for madservice for 2023 godkendes, og

at sagen sendes til høring i Ældrerådet og Handicaprådet, og

at Sundhedsudvalget behandler høringssvarene, og

at indstillingen videresendes til Økonomiudvalget og Kommunalbestyrelsen.

Beslutning fra Sundhedsudvalget, 7. november 2022, pkt. 8:

Indstillingen godkendt.

Beslutning fra Ældrerådet, 15. november 2022, pkt. 7:

Ældrerådet har ingen kommentarer til kvalitetsstandarden.

Beslutning fra Handicaprådet, 22. november 2022, pkt. 8:

Handicaprådet tager kvalitetsstandarden for madservice til efterretning med bemærkning om, at Handicaprådet ser frem til den lovede brugerundersøgelse i november.

### Lovgrundlag

Lov om social service

### Fagchef for Pleje og Omsorg indstiller,

at kvalitetsstandard for madservice for 2023 godkendes, og

at Sundhedsudvalget behandler høringssvarene, og

at indstillingen videresendes til Økonomiudvalget og Kommunalbestyrelsen.

Beslutning fra Sundhedsudvalget, 5. december 2022, pkt. 9:

Indstillingen anbefales.

Beslutning fra Økonomiudvalget, 15. december 2022, pkt. 19:

Indstillingen anbefales.

### Beslutning

Indstillingen godkendt.